Αζηνία

Η Αζηνία (), (ο δήμος: Αζηνίας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).

Τοποθεσία του αρχαίου δήμου 
Ο δήμος της Αζηνίας, ήταν δήμος των Μεσογείων ή πιθανότερα της Παραλίας. Η ακριβής τοποθεσία του δήμου αυτού είναι αβέβαιη, δεν έχει προσδιορισθεί και δεν έχει ακόμα ταυτιστεί επακριβώς. Σύμφωνα με την αναφορά του Στράβωνα σε «Αζηνείς» (), παλαιότεροι ερευνητές πίστευαν ότι ο δήμος βρισκόταν ανάμεσα στους δήμους του Αναφλύστου και του Σουνίου, στον κόλπο του οποίου το Σούνιο αποτελεί το ανατολικό ακρωτήριο και εντός του οποίου κόλπου βρίσκεται και η νησίδα Πάτροκλος, αλλά η αναφορά αυτή θεωρείται βέβαιο, ή τουλάχιστον πολύ πιθανό, από τους σύγχρονους ερευνητές, ως λάθος, καθώς θεωρούν ότι στο κατεστραμμένο αρχικό κείμενο υπήρχε η λέξη «Ατηνείς» (), δηλαδή οι δημότες του αρχαίου δήμου της Ατήνης, η οποία όντως συνόρευε στα βόρεια με τον δήμο του Αναφλύστου. Ένα από τα σημεία που προτείνονται σήμερα είναι νότια της περιοχής Κόκκινη, όχι μακριά από την αρχαία Ελευσίνα.

Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι της Αζηνίας 
Ο δημότης της αρχαίας Αζηνίας ονομαζόταν Αζηνιεύς.

Προσωπικότητες από την Αζηνία 
Υπήρξαν διάφοροι γνωστοί πολίτες από τον δήμο της Αζηνίας, όπως ο κωμικός ηθοποιός Βαθύλλος (Γάιος Σίλιος) ο Αζηνιεύς, ο βουλευτής Γάιος ο Αζηνιεύς, ο βουλευτής Γάιος ο Αζηνιεύς γιος του Αμφιδήμου, ο βουλευτής Γηραιός ο Αζηνιεύς, ο βουλευτής Δαίδαλος ο Αζηνιεύς, ο βουλευτής Δημήτριος ο Αζηνιεύς γιος του Τρύφωνος, ο βουλευτής Δημοσθένης ο Αζηνιεύς γιος του Φίλωνος, ο βουλευτής Δημοχάρης ο Αζηνιεύς γιος του Μενάνδρου, ο βουλευτής Δίκαιος ο Αζηνιεύς γιος του Δικαίου, ο βουλευτής Διομήδης ο Αζηνιεύς, ο κοσμήτης Διονύσιος ο Αζηνιεύς γιος του Διονυσίου, ο βουλευτής Διονύσιος ο Αζηνιεύς ο νεώτερος γιος του Διονυσίου, ο βουλευτής Διονυσόδωρος ο Αζηνιεύς γιος του Διογένους, ο βουλευτής Διονυσόδωρος ο Αζηνιεύς γιος του Ζωπύρου, ο βουλευτής Διοσκουρίδης ο Αζηνιεύς γιος του Δημέου, ο θεσμοθέτης Διότιμος ο Αζηνιεύς γιος του Ευμενούς, ο βουλευτής Διότειμος ο Αζηνιεύς, ο βουλευτής Διότειμος ο Αζηνιεύς γιος του Ευμενούς, ο ταμίας της Ιπποθοωντίδας φυλής Διοφάνης ο Αζηνιεύς γιος του Απολλωνίου, ο βουλευτής Δίφιλος ο Αζηνιεύς γιος του Αγαθοκλέους, ο βουλευτής Δομίτιος (Πραινεστεινός) ο Αζηνιεύς, ο βουλευτής Δομίτιος (Τρόφιμος) ο Αζηνιεύς, ο βουλευτής Δωρόθεος ο Αζηνιεύς κ.α. Από τους πλέον γνωστούς, οι οποίοι είχαν κάποιου είδους σχέση με το δήμο ή την περιοχή του ήταν επίσης οι:
 Αριστόφων, γεννήθηκε στα μέσα του πέμπτου αιώνα π.Χ., (είχε ενταχθεί στον δήμο).

Δείτε επίσης 
 Αρχαία Αθήνα
 Ιπποθοωντίδα φυλή

Παραπομπές - σημειώσεις

Πηγές – βιβλιογραφία
Πρωτογενείς πηγές 
 Στράβων, «Γεωγραφικά», Βιβλίο Θ΄, 1.21.
 Ελληνικές επιγραφές - IG Αζην Attica (IG I-III).

Δευτερογενείς πηγές
 Azenia, στην ιστοσελίδα: referenceworks.brillonline.com,
  Ουίλλιαμ Σμιθ,  Attica - 80 (Azenia)
 John S. Traill: The political organization of Attica: a study of the demes, trittyes, and phylai, and their representation in the Athenian Council, “Attica”. Princeton: American School of Classical Studies at Athens (ASCSA), 1975, ISBN 978-0-87661-514-0
 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 137.
 Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

Εξωτερικοί σύνδεσμοι 

 
 Azenia?, S Kokkini, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
 Azenia, Azenia Icons στην ιστοσελίδα: ASCSA Digital Collections και https://web.archive.org/web/20170422162836/http://www.ascsa.edu.gr/ της Αμερικανικής Σχολής Κλασικών Σπουδών στην Αθήνα.
 Azenia, Lexicon of Greek Personal Names (LGPN).
 Azenia, Attic Inscriptions Online.
 Azenieus, στην ιστοσελίδα: digital.library.cornell.edu του Πανεπιστημίου Κορνέλ.

Δήμοι της Αρχαίας Αττικής
Αρχαία Αθήνα